Opinjoni tal-Kumitat Ewropew tar-Reġjuni — Il-Pakkett dwar l-Akkwist Pubbliku

(2018/C 387/07)

Relatur: Adrian Ovidiu TEBAN (RO/PPE), Sindku tal-belt ta’ Cugir Dokumenti ta’ referenza: Komunikazzjoni dwar Nagħmlu l-Akkwist Pubbliku jaħdem fl-Ewropa u għaliha COM(2017) 572 final Komunikazzjoni dwar Għajnuna għall-investiment permezz ta’ valutazzjoni volontarja ex-ante tal-aspetti tal-akkwist f’każijiet ta’ proġetti infrastrutturali kbar COM(2017) 573 final Rakkomandazzjoni tal-Kummissjoni dwar il-Professjonalizzazzjoni tal-akkwist pubbliku C(2017) 6654 final

I. KUMMENTI ĠENERALI

IL-KUMITAT EWROPEW TAR-REĠJUNI,

1. jinnota li bosta Stati Membri reċentement ittrasponew id-direttivi tal-2014 dwar l-akkwist pubbliku, u l-awtoritajiet u l-atturi ekonomiċi għadhom qed jadattaw ruħhom għal dawn id-dispożizzjonijiet il-ġodda, billi jirrikorru għal servizzi ta’ taħriġ u ta’ konsultazzjoni; b’rabta ma’ dan jinnota li jeħtieġ isir aktar progress fl-akkwist pubbliku diġitali;

2. jistieden lill-Kummissjoni twettaq, fi żmien tliet snin mid-data tat-traspożizzjoni ta’ dawn id-Direttivi, evalwazzjoni bir-reqqa ta’ kif l-istandards Ewropej dwar l-akkwist pubbliku ġew implimentati fil-liġi nazzjonali, billi tippromovi approċċ f’diversi livelli. Il-Kumitat huwa tal-fehma li din il-valutazzjoni dwar l-applikazzjoni ta’ dawn l-istandards għandha tiffoka fuq kif ġew implimentati fil-livell lokali u reġjonali, minħabba l-importanza li għandhom l-awtoritajiet sottonazzjonali tal-akkwist pubbliku, li jirrappreżentaw imsieħba importanti fil-fażi tal-implimentazzjoni, u li tanalizza sa liema punt dawn l-istandards ġodda ssemplifikaw jew ikkumplikaw ir-regolazzjoni f’dan il-qasam sabiex issir traspożizzjoni tajba tad-direttivi, iffaċilitaw l-aċċess ta’ impriżi żgħar u ta’ daqs medju fis-sejħiet għall-offerti, naqqsu l-ostakli burokratiċi u żiedu r-rata tal-użu tal-proċeduri ta’ akkwist strateġiku. Barra dan, għandha tivvaluta jekk ikkontribwewx u b’liema intensità biex iżidu l-effiċjenza tan-nefqa pubblika u jtejbu l-impjiegi. Bħala segwitu għad-diskussjonijiet fit-Task Force dwar is-Sussidjarjetà, il-KtR huwa lest li jikkoopera mal-istituzzjonijiet Ewropej l-oħra sabiex jingħata feedback aħjar dwar l-implimentazzjoni tal-politika tal-UE fil-livell lokali u reġjonali bl-għan li l-leġislazzjoni tal-Unjoni tagħti riżultati aħjar għaċ-ċittadini tagħha;

3. iqis li l-akkwist strateġiku, introdott permezz tar-riforma tal-2014, iżid livell għoli ta’ kumplessità għall-proċeduri tal-akkwist, u li l-uffiċjali tal-akkwist jista’ jkollhom bżonn ta’ taħriġ addizzjonali biex tiġi evitata l-inċertezza fir-rigward tan-natura legali taż-żieda ta’ kriterji addizzjonali għall-promozzjoni tal-objettivi relatati mal-innovazzjoni, ma’ kunsiderazzjonijiet soċjali jew mal-ambjent. Il-Kumitat jenfasizza li għandha tiġi eżaminata bir-reqqa kull inizjattiva meħuda mill-Kummissjoni fil-qasam tal-akkwist pubbliku, sabiex jitqiesu ċ-ċirkostanzi lokali u sabiex ikun żgurat li din ma tkunx ta’ piż fuq il-piżijiet amministrattivi għall-awtoritajiet kontraenti;

4. jinnota b’dispjaċir li l-istandards dwar l-għajnuna mill-Istat kif ukoll ir-regoli Ewropej ta’ kontabilità bħar-regola tal-2010 tal-ESA (Sistema Ewropea tal-Kontijiet) u l-prattika tal-Kummissjoni jagħmlu pressjoni biex l-akkwist pubbliku jintuża bħala “ mezz aktar sempliċi” biex jiġu rrispettati l-istandards tal-UE dwar il-kompetizzjoni u jiġu evitati r-riskji relatati ta’ “kumpens żejjed”. Għalhekk, id-diskrezzjoni tal-Istati Membri fir-rigward tal-organizzazzjoni tas-servizzi pubbliċi tagħhom, partikolarment fil-qasam soċjali, hija limitata u f’kontradizzjoni mad-dispożizzjonijiet tal-Artikolu 14 tat-TFUE. It-tieni, jirrimarka li fil-kuntest tal-għajnuna mill-Istat, ma hemmx ekwivalenti għal “l-eċċezzjoni interna”, prevista fir-regoli dwar l-akkwist pubbliku, u għaldaqstant, din is-sitwazzjoni toħloq pressjoni addizzjonali, inċertezza u distorsjonijiet fil-ġestjoni u, sussegwentement, twassal għal eżekuzzjoni agħar tal-baġit;

5. Quality of public administration: a toolbox for practitioners (Il-Kwalità tal-amministrazzjoni Pubblika: għodod għall-prattikant), obbligati jimpenjaw ruħhom fi swieq strateġiċi biex jinkisbu riżultati aħjar fil-livell soċjali, inkluż dwar l-iżvilupp sostenibbli u l-innovazzjoni, u li dan ser ikun għalihom rekwiżit fundamentali ta’ natura pubblika li jinteraġixxu ma’ kuntratturi; jesprimi t-tħassib tiegħu dwar il-fatt li l-edizzjoni 2017 tal-(Il-Kwalità tal-amministrazzjoni Pubblika: għodod għall-prattikant), ( 1 ) tal-Kummissjoni Ewropea, tenfasizza li l-amministrazzjonijiet pubbliċi huma biex ngħidu hekkjimpenjaw ruħhom fi swieq strateġiċi biex jinkisbu riżultati aħjar fil-livell soċjali, inkluż dwar l-iżvilupp sostenibbli u l-innovazzjoni, u li dan ser ikun għalihom rekwiżit fundamentali ta’ natura pubblika li jinteraġixxu ma’ kuntratturi;

6. f’dan ir-rigward, għandu jiġi rrilevat li t-teħid inkunsiderazzjoni tal-kriterji ekoloġiċi, soċjali u dwar l-innovazzjoni li huma previsti mir-riforma tal-2014 għandu jitħalla għad-diskrezzjoni tal-awtoritajiet pubbliċi kkonċernati, f’konformità mal-prinċipju tal-awtonomija lokali fl-organizzazzjoni tas-servizzi pubbliċiu fiilwaqt li jiġu kkunsirati, fost affarijiet oħrajn, il-kriterji ta’ opportunità, flimkien ma’ valutazzjoni tal-impatt ibbilanċjata tal-ispejjeż u tal-eżitu tal-investiment.

7. jenfasizza li, bl-użu tas-setgħat ta’ akkwist tagħhom fl-għażla ta’ merkanzija, servizzi u xogħlijiet ekoloġiċi, l-awtoritajiet pubbliċi Ewropej jistgħu jagħtu kontribut siewi għall-konsum u l-produzzjoni sostenibbli, għal ekonomija aktar effiċjenti fl-użu tar-riżorsi, u għalhekk għall-implimentazzjoni tal-Għanijiet ta’ Żvilupp Sostenibbli (SDGs) permezz tal-istrument volontarju tal-Akkwist Pubbliku Ekoloġiku. Jilqa’ b’sodisfazzjon f’dan ir-rigward il-pubblikazzjoni tal-fuljett tal-Kummissjoni Ewropea dwar l-Akkwist Pubbliku għal ekonomija ċirkolari ( 2 ) , f’Ottubru 2017.

8. jenfasizza li r-riforma tal-2014 stabbiliet id-dritt tal-awtoritajiet pubbliċi li jorganizzaw u jipprovdu s-servizzi tagħhom direttament u tat definizzjoni tal-kunċetti ta’ benefiċċju “internament” u “kooperazzjoni pubblika-pubblika”. Għalhekk, l-akkwist pubbliku huwa biss wieħed mill-ħafna mezzi oħra possibbli biex tiġi żgurata l-provvista ta’ servizzi pubbliċi, li l-forma ta’ ġestjoni tagħha m’għandhiex tiġi kkundizzjonata;

9. jistieden lill-Kummissjoni biex mingħajr dewmien tiffinalizza l-abbozz dwar l-akkwist pubbliku ta’ innovazzjoni kif ukoll il-gwida dwar akkwist pubbliku b’responsabbiltà soċjali, sabiex tiffaċilita l-implimentazzjoni tad-dispożizzjonijiet legali relevanti fl-Istati Membri, b’mod partikolari bl-użu “tal-offerta l-aktar vantaġġuża ekonomikament” bħala l-kriterju primarju għall-għoti tal-offerti; f’dan ir-rigward, jistieden lill-Kummissjoni biex tiċċara li dan ma jfissirx l-orħos prezzijiet;

II. RAKKOMANDAZZJONIJIET TA’ POLITIKA

Dwar il-Komunikazzjoni dwar “Nagħmlu l-Akkwist Pubbliku jaħdem fl-Ewropa u għaliha”

10. jappoġġja l-idea li l-governanza effettiva dwar l-akkwist pubbliku tifforma parti integrali mill-kwalità tal-amministrazzjoni pubblika fl-UE kollha, peress li din hija funzjoni amministrattiva verament trasversali, li tikkonċerna prattikament kull korp pubbliku, tal-ministeri federali għas-servizzi pubbliċi lokali, b’tali mod li din tikkostitwixxi l-aktar element karatteristiku ta’ din il-kwalità tal-governanza ( 3 ) u għal dan il-għan l-akkwist pubbliku għandu jiġi inkorporat fl-aġenda tal-UE dwar regolamentazzjoni aħjar;

11. jinnota li l-pakkett qed jiġi diskuss qabel l-iskadenzi għall-introduzzjoni gradwali tar-Regoli dwar l-Akkwist ġodda għall-użu ta’ għodod diġitali sa Ottubru 2018. Għalhekk wieħed għad irid jara jekk ir-regoli tal-akkwist elettroniku ġodda hux se jilħqu l-għanijiet maħsuba tagħhom u jekk hux se jkun hemm bżonn aktar irfinar regolatorju;

12. jemmen li l-leġislazzjoni attwali dwar l-akkwist pubbliku tant tagħmel enfasi fuq it-trasparenza u l-użu strateġiku tiegħu li tista’ ddgħajjef l-effiċjenza tal-proċeduri. Għalhekk l-awtoritajiet lokali u reġjonali iżgħar qed jaqtgħu qalbhom mill-akkwist pubbliku għax jibżgħu li jagħmlu żbalji proċedurali jew qed isibuha bi tqila li jċedu sistemi ta’ għoti ta’ offerti konvenzjonali jew li jiżviluppaw proċeduri għall-akkwist pubbliku innovattiv; għal dan il-għan, ikun meħtieġ it-tfassil ta’ dokumenti standardizzati għall-akkwist;

13. jirrimarka li l-proċeduri kumplessi, kif ukoll in-nuqqas ta’ dokumenti standardizzati, żiedu l-ispejjeż amministrattivi relatati mal-akkwist pubbliku (kemm għax-xerrejja kif ukoll għall-bejjiegħa), u li l-faċilità relattiva li biha jista’ jitressaq każ quddiem qorti tal-appell sabiex ikunu jistgħu jiġu kkontestati d-deċiżjonijiet dwar is-sejħiet għall-offerti wasslet għal bosta lmenti u tilwim; fit-traspożizzjoni tal-għanijiet tad-direttivi, il-leġislazzjoni tal-Istati Membri m’għandhiex iżżid il-kumplessità tar-regolazzjoni, u lanqas tagħmel estrapolazzjoni lineari ’l isfel mil-livelli limiti, kif ġara f’ċerti Stati Membri. L-għadd dejjem jikber ta’ azzjonijiet li ċerti offerenti qegħdin jintroduċu billi jinvokataw id-Direttiva dwar ir-Rimedji juri li l-Kummissjoni u l-Istati Membri jridu jieħdu azzjoni deċiżiva biex iwaqqfu l-użu ħażin tad-drittijiet mogħtija mill-imsemmija Direttiva;

14. bl-istess mod, jinnota li l-akkwist pubbliku marbut mal-innovazzjoni joħloq problemi addizzjonali ta’ governanza u ta’ konsistenza fir-rigward tal-objettivi primarji tal-akkwist pubbliku u l-għan tiegħu bħala strument ta’ politika ta’ innovazzjoni. L-innovazzjoni fl-akkwist pubbliku tfisser ukoll li huma meħtieġa livelli ogħla ta’ kompetenzi fil-qasam teoretiku, operattiv u ta’ ġestjoni, kif ukoll dokumenti standardizzati sabiex ikunu jistgħu jitmexxew in-negozjati multilaterali li jinvolvu proġetti kumplessi;

15. L-ostakli għall-investiment fil-livell lokali u reġjonali juri li, għar-reġjuni u l-bliet, ir-regoli tal-akkwist pubbliku kienu jirrappreżentaw ostaklu sinifikanti għall-investiment, b’mod partikolari minħabba l-kumplessità, il-varjazzjoni fl-abbozzar ta’ regoli, jew in-nuqqas ta’ effiċjenza fil-qafas ta’ akkwist pubbliku u t-tul eċċessiv tiegħu u l-inċertezza rigward il-proċeduri legali jinnota, f’dan ir-rigward, li l-ħidma ta’ analiżi tal-KtR dwar is-Semestru Ewropew turi li l-kuntratti pubbliċi ta’ spiss jirrestrinġu l-investimenti ( 4 ) . L-istudju tal-KtR dwarjuri li, għar-reġjuni u l-bliet, ir-regoli tal-akkwist pubbliku kienu jirrappreżentaw ostaklu sinifikanti għall-investiment, b’mod partikolari minħabba l-kumplessità, il-varjazzjoni fl-abbozzar ta’ regoli, jew in-nuqqas ta’ effiċjenza fil-qafas ta’ akkwist pubbliku u t-tul eċċessiv tiegħu u l-inċertezza rigward il-proċeduri legali ( 5 )

16. jikkunsidra li jista’ jkun qarrieqi meta fil-Komunikazzjoni jiġi affermat li 55 % tal-għotjiet għadhom ibbażati fuq il-prezz l-aktar baxx, peress li r-riforma tal-2014 estendiet b’mod sinifikanti l-possibbiltà li jittieħdu inkunsiderazzjoni l-kriterji strateġiċi fis-sejħiet tal-offerti, u li l-qafas leġislattiv il-ġdid ma ġiex traspost fil-leġislazzjoni nazzjonali qabel l-2016: dan il-perjodu ta’ żmien ma kienx biżżejjed biex ikun possibbli li ssir evalwazzjoni kompleta tal-impatt tal-qafas ġdid. Il-Kumitat jixtieq li l-għoti ta’ kuntratt abbażi tal-uniku kriterju tal-prezz l-aktar baxx ma jkunx neċessarjament ifisser li fi proċedura ta’ sejħa għall-offerti determinata, l-objettivi soċjali jew ambjentali ma jittieħdux inkunsiderazzjoni wkoll: l-ispeċifikazzjonijiet tas-sejħa għall-offerti kkonċernata jistgħu fil-verità jintegraw ukoll kriterji strateġiċi, pereżempju billi tingħata kunsiderazzjoni sħiħa lil ċerti kriterji fir-rigward tal-ambjent jew l-enerġija. F’każijiet bħal dawn, il-kuntratt ikun ingħata abbażi tal-irħas prezz iżda l-kriterji strateġiċi kollha jkunu ttieħdu inkunsiderazzjoni bis-sħiħ f’konformità mar-regoli tal-UE;

17. L-użu strateġiku tal-akkwist pubbliku għall-promozzjoni ta’ politiki ambjentali, soċjali u tal-innovazzjoni l-awtoritajiet lokali u reġjonali jsegwu sett ta’ proċeduri ta’ sejħiet għal offerti strateġiċi , (pereżempju fi Spanja), li jiġu osservati minn korpi rregolati mid-dritt pubbliku, bħalma huma l-iskejjel, l-universitajiet u l-isptarijiet pubbliċi; f’dan ir-rigward, jirreferi għal studju relevanti għad-DĠ għas-Suq Intern, l-Industrija, l-Intraprenditorija u l-SMEs dwar ( 6 ) , li jenfasizza li, (pereżempju fi Spanja), li jiġu osservati minn korpi rregolati mid-dritt pubbliku, bħalma huma l-iskejjel, l-universitajiet u l-isptarijiet pubbliċi;

18. ifakkar li mill-adozzjoni tad-Direttivi l-ġodda dwar l-akkwist pubbliku, il-promozzjoni tal-SMEs ġiet enfasizzata bħala waħda mill-ħames assi prinċipali tar-riforma tal-akkwist pubbliku; madankollu, stħarriġ li sar fl-2016 fost ir-rebbieħa tar-“Reġjun Intraprenditorjali Ewropew” organizzat mill-Kumitat tar-Reġjuni, jindika li l-livell ta’ semplifikazzjoni tal-proċeduri għadu mhux biżżejjed biex l-SMEs ikunu jistgħu jaċċessaw il-kuntratti tal-akkwist pubbliku ( 7 ) ; jinnota li l-akkwist pubbliku huwa ta’ importanza kbira għall-SMEs u li l-interessi tagħhom għandhom ikunu fil-qalba tal-politika tal-akkwist pubbliku u tal-implimentazzjoni tagħha;

19. Spinta lit-tkabbir u l-koeżjoni fir-reġjuni tal-fruntieri tal-UE” fir-rigward tal-akkwist transfruntiera, jenfasizza li l-Komunikazzjoni tal-Kummissjoni dwar “ ( 8 ) , adottata fl-20 ta’ Settembru 2017, turi li l-kawża ewlenija ta’ ħafna diffikultajiet fil-fruntieri tinsab fid-diversità tar-regolamenti fis-sistemi legali u amministrattivi nazzjonali. Spiss jiġri li l-istandards stabbiliti fil-liġi tal-Unjoni jiġu applikati f’livelli differenti ta’ rigorożità fl-Istati Membri differenti. B’riżultat ta’ dan, l-applikazzjoni ta’ żewġ sistemi differenti fuq iż-żewġ naħat ta’ fruntiera interna tista’ twassal għal sitwazzjonijiet kumplessi u kultant anke inċertezza legali li tiġġenera spejjeż addizzjonali;

20. għalhekk, itenni l-konvinzjoni soda tiegħu li, f’dan l-istadju, il-Kummissjoni għandha tagħmel enfasi prinċipalment fuq l-implimentazzjoni tad-Direttivi tal-2014, peress li, minkejja l-qafas legali stabbilit mill-UE, l-Istati Membri jgawdu minn ċertu livell ta’ flessibbiltà u marġni ta’ diskrezzjoni fil-mod kif jittrasponu l-leġislazzjoni Ewropea fis-sistemi nazzjonali tagħhom u dan jista’, pereżempju, jirrestrinġi l-aċċess tal-SMEs għall-akkwist pubbliku jew jostakola l-akkwist transfruntiera;

21. iqis li l-inizjattiva implimentattiva biex jittejbu t-trasparenza u l-integrità, u tittejjeb il-kwalità tad-data u, b’mod partikolari, is-sottoinizjattiva biex jiġi promoss il-ħolqien ta’ reġistri tal-kuntratti disponibbli pubblikament huma essenzjali. Madankollu, il-Kummissjoni għandha tgħin lill-awtoritajiet, mhux biss permezz ta’ eżempji konkreti/prattiki tajbin, iżda anke b’mod speċjali bl-adozzjoni ta’ dokumenti, formoli u speċifikazzjonijiet standardizzati, kif diġà sar bid-Dokument Ewropew Uniku għall-Akkwist, li jistgħu jgħinu fil-konformità mal-kriterji ta’ trasparenza mingħajr ma tiġi faċilitata l-kollużjoni bl-iżvelar ta’ informazzjoni li tkun teċċedi l-istandards legali;

22. bl-istess mod, jappoġġja s-sottoinizjattiva implimentattiva tal-Kummissjoni li għandha l-għan li tipprovdi linji gwida dwar l-applikazzjoni prattika tad-dispożizzjonijiet il-ġodda dwar l-integrità u dwar ir-raġunijiet ta’ esklużjoni marbuta mal-kollużjoni, u l-istabbiliment ta’ bażi ta’ data dwar irregolaritajiet , bħala pass fid-direzzjoni t-tajba, u jqis li l-gvern għandu jagħti prijorità biex tiżdied il-kuxjenza fost l-uffiċjali responsabbli għas-sejħiet tal-offerti billi jiġu organizzati sessjonijiet ta’ taħriġ adatti għall-ħtiġijiet tagħhom u billi l-uffiċjali jingħataw strumenti biex jipprevjenu, jidentifikaw u jiġġieldu r-reati mwettqa mill-intrapriżi, bħall-korruzzjoni, il-kollużjoni u l-ħasil tal-flus;

23. jemmen li l-proposta tal-Kummissjoni biex – bħala parti mill-isforzi biex tinbena sħubija wiesgħa kollaborattiva – jiġu organizzati djalogi strutturati mwettqa fuq bażi volontarja dwar il-kwistjoni tal-akkwist pubbliku u li jkunu, fejn applikabbli, kompletament allinjati mal-proċess tas-Semestru Ewropew, hija pass fid-direzzjoni t-tajba, iżda b’ċerti kundizzjonijiet . Peress li l-parteċipanti fis-sħubija jkunu mistennija jidħlu għal impenji fuq bażi volontarja, jeħtieġ qabelxejn li jiġi ppreċiżat li dawn l-imsieħba interessati għandhom ikunu leġittimi. Fl-istess ħin, din m’għandhiex iddgħajjef il-marġni ta’ diskrezzjoni li d-direttivi tal-2014 dwar l-akkwist pubbliku jagħtu lill-awtoritajiet lokali biex jieħdu deċiżjoni fir-rigward tal-kunsiderazzjoni ta’ kriterji ekoloġiċi, soċjali u relatati mal-innovazzjoni, u għandha tiżgura li l-imsieħba soċjali jkunu rappreżentati b’mod adatt fi ħdan din is-sħubija;

24. jinnota, kif enfasizzat ukoll il-Kummissjoni, li l-awtoritajiet fil-livelli kollha u l-partijiet interessati huma fl-aħjar pożizzjoni biex jiddefinixxu n-natura u l-livell tal-impenn tagħhom; iżda jenfasizza li mhux ċar jekk l-awtoritajiet lokali u reġjonali humiex ser ikunu involuti, kif għandu jkun, fid-djalogi strutturali li huma proposti jew jekk, f’dan l-eżerċizzju, il-Parlament Ewropew u l-Kunsill humiex ser ikunu l-uniċi msieħba tal-Kummissjoni;

Dwar ir-Rakkomandazzjoni tal-Kummissjoni dwar l-professjonalizzazzjoni tal-akkwist pubbliku,

25. jilqa’ bi pjaċir ir-rakkomandazzjoni tal-Kummissjoni peress li l-amministrazzjonijiet pubbliċi huma mistennija jagħmlu l-akkwist pubbliku aktar effiċjenti u aċċessibbli u jisfruttaw l-effett ta’lieva tiegħu biex jagħtu spinta lill-innovazzjoni u lid-diġitalizzazzjoni; jistieden lill-Istati Membri biex jistinkaw għal trasformazzjoni diġitali rapida tal-proċeduri u għall-introduzzjoni ta’ proċessi elettroniċi għall-istadji l-kbar kollha, jiġifieri min-notifika, sal-aċċess għall-offerti u s-sottomissjoni għall-evalwazzjoni, l-għoti ta’ kuntratt, l-ordnijiet, il-fatturazzjoni u l-pagamenti;

26. iqis li r-regolazzjoni, l-inizjattivi tal-Kummissjoni f’dan il-qasam u l-piż amministrattiv li jirriżulta minnhom għall-awtoritajiet pubbliċi għandhom ikunu proporzjonali għas-sehem tal-akkwist pubbliku li jkun jaqbeż il-limiti minimi tal-UE meta mqabbel mas-sett sħiħ ta’ proċeduri tal-akkwist pubbliku f’kull Stat Membru, inklużi l-akkwist pubbliku li jkun taħt l-imsemmija livelli limiti tal-UE, u li l-Kummissjoni għandha toqgħod attenta biex tiġi żgurata din il-proporzjonalità;

27. jopponi kwalunkwe tip ta’ linji gwida obbligatorji dwar it-taħriġ u l-edukazzjoni tal-persunal amministrattiv, peress li dawn ir-regoli jistgħu jiksru l-prinċipju tas-sovranità tal-Istati Membri, ir-reġjuni u l-awtoritajiet lokali, fir-rigward tal-organizzazzjoni tal-amministrazzjonijiet rispettivi tagħhom;

28. The Value Added of Ex ante Conditionalities in the European Structural and Investment Funds (“Il-valur miżjud tal-kundizzjonalitajiet ex ante fil-Fondi Strutturali u ta’ Investiment Ewropej” jirreferi għad-dokument ta’ ħidma tal-persunal tal-Kummissjoni intitolat(“Il-valur miżjud tal-kundizzjonalitajiet ex ante fil-Fondi Strutturali u ta’ Investiment Ewropej” ( 9 ) , ippubblikat fil-31 ta’ Marzu 2017, li jiddikjara li l-kundizzjonalitajiet ex ante għenu biex jittrasponu u jimplimentaw il-leġislazzjoni Ewropea rilevanti, jitneħħew l-ostakli għall-investiment fi ħdan l-UE u biex jintlaħqu l-objettivi strateġiċi tal-UE, u li taw bidu għar-riformi politiċi u l-formulazzjoni ta’ rakkomandazzjonijiet speċifiċi għall-pajjiżi;

29. iqis li dawn l-inizjattivi tal-Kummissjoni Ewropea huma essenzjali biex tirnexxi l-implimentazzjoni tal-qafas tal-UE dwar l-akkwist pubbliku, iżda jemmen li jeħtieġ li ssir valutazzjoni bir-reqqa tal-effettività ta’ dawn l-istrumenti/inizjattivi kollha, u li jinxteħet dawl fuq is-sinerġiji u l-komplementaritajiet tagħhom, u huwa tal-fehma li azzjonijiet ġodda possibbli għandhom ikunu ġġustifikati bis-sħiħ sabiex jiġu evitati piżijiet amministrattivi bla bżonn għall-awtoritajiet lokali u reġjonali;

30. jinnota b’dispjaċir li fil-qafas tal-istrateġija politika globali u fi ħdan il-politiki li għandhom l-għan li jippromovu l-akkwist pubbliku soċjali u ekoloġiku u li, b’mod aktar ġenerali, jiżguraw l-użu xieraq tal-fondi pubbliċi, hemm biss referenza fil-qosor ħafna dwar il-ħtieġa ta’ proċess ta’ professjonalizzazzjoni; iqis li l-proċess ta’ professjonalizzazzjoni tax-xerrejja ma għandux jiġi kkunsidrat indipendentament mill-governanza tajba/il-professjonaliżmu, b’mod ġenerali, fil-kuntest tat-tmexxija u l-forniment ta’ servizzi lokali adatti;

31. bl-istess mod, isostni li fir-rigward tas-servizzi pubbliċi, ikun preferibbli li, fil-biċċa l-kbira tal-każi, il-forniment tagħhom jinżamm internament jew jintużaw soluzzjonijiet oħra minbarra l-akkwist pubbliku;

32. jilqa’ b’sodisfazzjon il-fatt li l-proposta tal-Kummissjoni tas-7 ta’ Ġunju 2018 għal Regolament li jistabbilixxi l-programm dwar is-suq uniku tipprevedi l-alternattiva li jiġu appoġġjati miżuri li jiżguraw l-użu ta’ akkwist pubbliku strateġiku f’firxa akbar, il-professjonalizzazzjoni tax-xerrejja tas-settur pubbliku, it-titjib tal-aċċess għas-swieq pubbliċi għall-SMEs, iż-żieda fit-trasparenza, l-integrità u l-kwalità tad-data, it-tħeġġiġ tat-tranżizzjoni tal-akkwist pubbliku lejn id-diġitalizzazzjoni u l-promozzjoni tal-akkwist konġunt, permezz ta’ użu akbar tal-approċċ tas-sħubija mal-Istati Membri, it-titjib fil-ġbir u l-analiżi tad-data, inkluż permezz tal-iżvilupp ta’ għodod tal-informatika speċjalizzati, l-appoġġ għall-iskambji ta’ esperjenzi u prattiki tajba, l-għoti ta’ gwida, il-konklużjoni ta’ ftehimiet kummerċjali li huma ta’ benefiċċju, it-tisħiħ tal-kooperazzjoni bejn l-awtoritajiet nazzjonali u t-tnedija ta’ proġetti pilota ( 10 )

33. jinnota li hija meħtieġa iktar gwida dwar formoli elettroniċi u proċeduri ta’ akkwist elettroniku sabiex jiġi evitat li l-approċċi nazzjonali jkunu konfliġġenti mal-approċċ tal-UE u li l-awtoritajiet lokali u reġjonali jibqgħu bid-dubji dwar meta u kif għandhom jintużaw formoli u proċeduri differenti. Jenfasizza r-rwol pożittiv li jistgħu jaqdu ċ-ċentri ta’ għarfien biex jiffaċilitaw l-implimentazzjoni u l-interpretazzjoni korretti tal-liġijiet tal-UE u tal-leġislazzjonijiet permezz ta’ informazzjoni u pariri b’xejn lill-awtoritajiet lokali u reġjonali u lill-assoċjazzjonijiet tagħhom;

34. jappoġġja l-fehma tal-assoċjazzjoni Housing Europe, jiġifieri li, għall-professjonalizzazzjoni u l-innovazzjoni fil-qasam tal-akkwist pubbliku, xprun ewlieni jkun li jitfassal katalgu Ewropew ta’ soluzzjonijiet, rappreżentati f’dokumenti standardizzati li jkun fihom proposti li jvarjaw minn soluzzjonijiet tekniċi għar-rekwiżiti klimatiċi u enerġetiċi sa soluzzjonijiet innovattivi li jindirizzaw l-isfidi soċjali. Dan il-katalgu pan-Ewropew, li jkun immexxi taħt l-awspiċi tad-Direttorat Ġenerali għas-Suq Intern, l-Industrija, l-Intraprenditorija u l-SMEs (DĠ GROW), għandu jibni fuq l-għarfien espert u prattiki miġbura mill-assoċjazzjonijiet Ewropej, u jkun jippermetti l-istandardizzazzjoni tal-proċeduri u jnaqqas l-għadd ta’ azzjonijiet legali frivoli ( 11 )

Dwar il-Komunikazzjoni intitolata “Għajnuna għall-investiment permezz ta’ valutazzjoni volontarja ex-ante tal-aspetti tal-akkwist f’każijiet ta’ proġetti infrastrutturali kbar”,

35. jilqa’ bi pjaċir in-natura volontarja tal-mekkaniżmu “ex ante” u huwa tal-fehma li dan ser ikun partikolarment importanti għall-konċessjonijiet, li għall-ewwel darba huma soġġetti għal reġim tal-UE armonizzat;

36. jemmen ukoll li dan il-mekkaniżmu ex-ante se jkollu rwol ewlieni sabiex jitnaqqas ir-riskju ta’ dewmien u nfiq żejjed li jirriżultaw mid-diffikultajiet li hemm fil-proċessi ta’ sejħiet għall-offerti relatati ma’ proġetti transfruntiera fuq skala kbira;

37. jistieden lill-Kummissjoni biex, meta tippubblika l-informazzjoni fuq is-sit dwar il-mekkaniżmu ex ante jew l-iżvelar tad-data permezz tal-mekkaniżmu ta’ notifika u l-mekkaniżmu ta’ skambju ta’ informazzjoni, tiżgura li jitħarsu s-sigrieti kummerċjali u l-kunfidenzjalità tal-informazzjoni li jistgħu jintużaw minn fornituri interessati għal skopijiet ta’ distorsjoni tal-kompetizzjoni;

38. kien qed jistenna aktar ċarezza fir-rigward tat-tweġibiet tal-Kummissjoni għat-talbiet li saru permezz tas-servizz tal-helpdesk, li jmissu jkun konxju tal-konsegwenzi tar-rispons, kif ukoll fir-rigward tal-mekkaniżmu ta’ notifika dwar kwalunkwe azzjoni legali ulterjuri b’rabta ma’ kuntratti pubbliċi; jistieden lill-Kummissjoni tiċċara kif il-mekkaniżmu ex-ante jista’ jindirizza ċerti problemi li jinħolqu min-numru dejjem akbar ta’ pretensjonijiet imressqa skont id-Direttiva dwar ir-Rimedji.

Brussell, il-5 ta’ Lulju 2018. Il-President tal-Kumitat Ewropew tar-Reġjuni Karl-Heinz LAMBERTZ

(1) Disponibbli hawnhekk.

(2) http://ec.europa.eu/environment/gpp/pubs_en.htm

(3) European Commission, Quality of public administration: a toolbox for practitioners. 2017 edition, disponibbli hawnhekk.

(4) Kumitat Ewropew tar-Reġjuni, 2017 European Semester (“Is-Semestru Ewropew 2017”). Il-KtR, Territorial Analysis of the Country Reports and accompanying Communication (Analiżi Territorjali tar-Rapporti tal-Pajjiż u l-Komunikazzjoni ta’ akkumpanjament), Rapport tal-Kumitat ta’ Tmexxija tal-Pjattaforma għall-Monitoraġġ tal-Ewropa 2020, disponibbli hawnhekk.

(5) Kumitat Ewropew tar-Reġjuni, Obstacles to investments at local and regional level, (L-ostakli għall-investimenti fil-livell lokali u reġjonali), Studju, 2016, disponibbli hawnhekk.

(6) Strategic use of public procurement in promoting green, social and innovation policies, (L-użu strateġiku tal-akkwist pubbliku għall-promozzjoni ta’ politiki ambjentali, soċjali u tal-innovazzjoni), studju għad-DĠ għas-Suq Intern, l-Industrija, l-Intraprenditorija u l-SMEs ippubblikat fil-15 ta’ Ġunju 2016, disponibbli hawnhekk.

(7) Kumitat Ewropew tar-Reġjuni, Report on the Survey of EER Regions: How to make life easier for SMEs? (“Rapport dwar l-istudju relatat mar-reġjuni Ewropej intraprenditorjali: Kif nistgħu nagħmlu l-ħajja aktar faċli għall-SMEs?”), 2016, Brussell, pp. 4-5.

(8) Disponibbli hawnhekk (bl-Ingliż).

(9) Disponibbli hawnhekk; għal aktar informazzjoni, ara l-link.

(10) COM(2018) 441

(11) Dokument ippubblikat hawnhekk.